section_heading: O albumu
paragraph_text: Omot albuma izgleda kao piratski CD, s napisanim imenom sastava i albuma običnim markerom, što je očiti odgovor onima koji su nedovršenu verziju albuma postavili na internet. Također, u UK-u i SAD-u su u ograničenim količinama bile dostupne četiri alternativne verzije omota, koju su naslikali članovi sastava. Verzija Serja Tankiana je potpuno plava, s tekstom napisanim ukrug, na Malakianovoj su nacrtana dva međusobno prekrižena slova "V", jedno plavo, a drugo bijelo-crveno. Na verziji Johna Dolmayana nacrtana je lubanja, a na Odadjianovoj stilizirana vatra, s napisanim tekstom. Ove alternativne verzije smatraju se veoma rijetkima.